PREDLOG

Na podlagi drugega odstavka 61. člena, prvega odstavka 284.a člena in tretjega odstavka 325. člena v zvezi z drugim odstavkom 285. člena, drugim odstavkom 317. člena, drugim odstavkom 321. člena in šestim odstavkom 325. člena Zakona o davčnem postopku (Uradni list RS, št. 13/11 – uradno prečiščeno besedilo, 32/12, 94/12, 101/13 – ZDavNepr, 111/13, 25/14 – ZFU, 40/14 – ZIN-B, 90/14, 91/15 in 63/16) izdaja ministrica za finance 



P R A V I L N I K
o spremembi Pravnika o obrazcih za napovedi za odmero akontacije dohodnine ter obrazcih za napovedi za odmero dohodnine od dohodka iz kapitala in dohodka iz oddajanja premoženja v najem


1. člen

V Pravilniku o obrazcih za napovedi za odmero akontacije dohodnine ter obrazcih za napovedi za odmero dohodnine od dohodka iz kapitala in dohodka iz oddajanja premoženja v najem (Uradni list RS, št. 102/15) se Priloga 1 nadomesti z novo Prilogo 1, ki je sestavni del tega pravilnika.


2. člen

Ta pravilnik začne veljati 1. januarja 2017, spremenjena Priloga 1 pa se uporablja za dohodke, prejete po uveljavitvi tega pravilnika.

NAPOVED ZA ODMERO AKONTACIJE DOHODNINE OD
DOHODKA IZ DELOVNEGA RAZMERJA IN POKOJNINE ZA REZIDENTE

1. OZNAKA STATUSA NAPOVEDI

	(Izpolni le zavezanec, ki vlaga napoved po izteku predpisanega roka, vlaga napoved kot samoprijavo ali popravlja napoved pred izdajo odločbe)
	(1 vložitev po izteku roka,                    2 samoprijava, 3 popravljanje do izdaje odločbe)
	



2. PODATKI O ZAVEZANCU REZIDENTU				

	
		
	
	
	
	
	
	
	
	

	(ime in priimek)  
	   (davčna številka)
	

	(podatki o bivališču: naselje, ulica, hišna številka) 
	(elektronski naslov)
	

	
	
	
	
	
	
	
	
	
	
	
	
	
	

	(poštna številka, ime pošte) 
	(telefonska številka)
	


	Država rezidentstva:
(ustrezno označiti)
	
	Republika Slovenija
	drugo:
	



· Zavezanec ni zavarovanec po 15. ali 20. členu ZZVZZ 
(izpolni se le pri dohodku za vodenje poslovnega subjekta – vrsta dohodka 1109/1108 ali za dohodek, prejet za opravljeno avtorsko delo v okviru delovnega razmerja – vrsta dohodka 1109/1106) 
· Zavezanec ni vključen v obvezno PIZ za polni delovni ali zavarovalni čas in ni upokojenec (izpolni se le pri dohodku za vodenje poslovnega subjekta – vrsta dohodka 1109/1108 ali za dohodek, prejet za opravljeno avtorsko delo v okviru delovnega razmerja – vrsta dohodka 1109/1106) 
· Za zavezanca se glede plačila prispevkov uporablja zakonodaja druge države članice EU (izpolni se le pri dohodku za vodenje poslovnega subjekta – vrsta dohodka 1109/1108 ali za dohodek, prejet za opravljeno avtorsko delo v okviru delovnega razmerja – vrsta dohodka 1109/1106) 

3. NAPOVED ZA ODMERO AKONTACIJE DOHODNINE OD DOHODKA IZ DELOVNEGA RAZMERJA IN POKOJNINE (ustrezno označiti):

a) vlagam za davčno leto ___________ (vpiše se leto)
b) vlagam za obdobje od ________ do ________ v letu _____(vpiše se mesec, za katerega se vlaga napoved, ali obdobje, za katero se vlaga napoved)
c) ponovno vlagam za obdobje od ________ do _________zaradi:
· spremenjene višine dohodka iz delovnega razmerja ali pokojnine oziroma 
· spremenjenih drugih pogojev, ki vplivajo na višino akontacije dohodnine od dohodka iz zaposlitve:
· spremembe v zvezi z uveljavljanjem znižanja za prispevke za socialno varnost,
· spremembo v zvezi z uveljavljanjem znižanja stroškov v zvezi z delom,
· spremembo v zvezi z uveljavljanjem olajšav,
· drugo ____________________________ (individualni opis).





4. PODATKI O IZPLAČEVALCU DOHODKA

	
	
Zaporedna številka izplačevalca

	1. izplačevalec
	2. izplačevalec
	3. izplačevalec

	1.
	
Ime in priimek, ime oziroma firma

	
	
	

	2.
	
Naslov oziroma sedež
(naselje, ulica, hišna številka, pošta)

	
	
	

	3.
	
Država

	
	
	

	4.
	
Davčna ali identifikacijska
številka

	
	
	

	5.
	
Glavni delodajalec

	DA/NE
	DA/NE
	DA/NE

	6.
	
Akontacija se odmeri, tudi če ne presega 20 EUR

	DA
	DA
	DA



5.	PODATKI O DOHODKU IZ DELOVNEGA RAZMERJA IN PODATKI O POKOJNINI

	
	
Zap. številka izplačevalca
iz tabele pod točko 4 

	Podatki o dohodku, doseženem pri izplačevalcu iz zaporedne številke ______
	Podatki o dohodku, doseženem pri izplačevalcu iz zaporedne številke ______
	Podatki o dohodku, doseženem pri izplačevalcu iz zaporedne številke ______

	1.
	
Datum prejema
dohodka

	
	
	

	2.
	
Izplačilo za mesec (mm.LLLL) 

	
	
	

	3
	Izplačilo za obdobje (od mm.LLLL do mm.LLLL)
	
	
	

	4.
	
Vrsta dohodka

	
	
	

	5.
	
Dohodek
(v EUR)

	
	
	

	6.
	Število izplačanih pokojnin v letu
	
	
	

	7.
	
Obvezni prispevki za socialno varnost (v EUR)

	
	
	

	8.
	
Stroški prevoza in prehrane (v EUR) 
	
	
	

	9.
	
Država opravljanja zaposlitve 

	
	
	

	10.
	
Država/Mednarodna organizacija, izplačevalka dohodka  

	
	
	

	11.
	
V skladu z mednarodno pogodbo o izogibanju dvojnega obdavčevanja dohodka uveljavljam:
	
	
	

	
	a) odbitek tujega davka (v EUR)
	
	
	

	
	b) oprostitev plačila dohodnine
	DA
	DA
	DA

	12.
	Odbitek tujega davka po ZDoh-2
(v EUR)
	
	
	

	13.
	Dohodek se bo izplačeval za:
	a) določen čas: 

 do vključno_______

b) nedoločen čas
	a) določen čas

      do vključno_______ 

b) nedoločen čas 

	a) določen čas 

do vključno_______

b) nedoločen čas


	14.
	Dan izplačila v mesecu (dd)
	
	
	




6. UVELJAVLJANJE OLAJŠAV PRI ODMERI AKONTACIJE DOHODNINE OD DOHODKOV IZ DELOVNEGA RAZMERJA IN POKOJNINE

Uveljavljam naslednje olajšave (ustrezno označiti):

□ namesto povečane splošne olajšave uveljavljam osnovno splošno olajšavo

□ osebno olajšavo za zavezanca, invalida s 100 % telesno okvaro

□ posebno olajšavo za vzdrževane družinske člane

Podatki o vzdrževanih družinskih članih:
	Zap. št.
	Ime in priimek
	Leto rojstva
	Davčna številka
	Sorodstveno razmerje*

	
	
	
	
	

	
	
	
	
	

	
	
	
	
	

	
	
	
	
	



* Sorodstveno razmerje:
A1 – otrok do 18. leta starosti,
A2 – otrok od 18. do 26. leta starosti, ki nadaljuje šolanje na srednji, višji ali visoki stopnji,
A3 – otrok po 26. letu starosti, če se vpiše na študij do 26. leta starosti, in to največ za 6 let od dneva vpisa na dodiplomski študij in največ za 4 leta od dneva vpisa na podiplomski študij,
A4 – otrok, starejši od 18 let, ki se ne izobražuje in je za delo sposoben, če je prijavljen pri službi za zaposlovanje,
A5 – otrok, ki potrebuje posebno nego in varstvo in ima pravico do dodatka za nego otroka v skladu z zakonom o starševskem varstvu in družinskih prejemkih ali pravico do dodatka za pomoč in postrežbo v skladu z zakonom o pokojninskem in invalidskem zavarovanju,
B – za delo nezmožen otrok v skladu s predpisi o družbenem varstvu duševno in telesno prizadetih oseb,
C – zakonec ali zunajzakonski partner, ki ni zaposlen in ne opravlja dejavnosti,
D – starši oziroma posvojitelji zavezanca.
* * * * *

7.	PRILOGE

Priloge (popis dokumentov oziroma dokazil, ki jih zavezanec prilaga k napovedi):
1. 
2. 
3. 

V/Na ____________, dne__________	Podpis zavezanca

NAVODILO ZA IZPOLNJEVANJE OBRAZCA NAPOVEDI ZA ODMERO AKONTACIJE DOHODNINE OD DOHODKA IZ DELOVNEGA RAZMERJA IN POKOJNINE ZA REZIDENTE

1. UVOD

Napoved za odmero akontacije dohodnine od dohodka iz delovnega razmerja in pokojnine izpolnijo samo rezidenti Republike Slovenije (v nadaljnjem besedilu: rezidenti).

Napoved za odmero akontacije dohodnine od dohodka iz delovnega razmerja in pokojnine vloži davčni zavezanec rezident pri davčnem organu, kadar ta dohodek izplača oseba, ki ni plačnik davka po 58. členu Zakona o davčnem postopku (v nadaljnjem besedilu: ZDavP-2). Napoved se lahko vloži tudi preko portala eDavki, če ima davčni zavezanec digitalno potrdilo (SIGEN-CA, POŠTA®CA, HALCOM CA, AC NLB). Več o uporabi elektronskega davčnega poslovanja eDavki se lahko prebere na spletni strani: http://edavki.durs.si/OpenPortal/Pages/StartPage/StartPage.aspx. 

2. VPISOVANJE PODATKOV POD TOČKO 1 – OZNAKA STATUSA NAPOVEDI

Z vpisom ustrezne številke se označi status vložene napovedi, glede na njeno vsebino oz. namen ter v skladu z določbami 62. do 64. člena ZDavP-2. Polje se torej ne izpolnjuje, kadar se oddaja prva napoved za obdobje oz. se izpolnjuje samo, ko se napoved oddaja z uveljavljanjem določb ZDavP-2, ki urejajo naknadno predložitev oziroma popravljanje napovedi. 

Oznaka 1
Davčni zavezanec, ki je iz opravičljivih razlogov zamudil rok za predložitev davčne napovedi, lahko pri pristojnem davčnem organu v skladu z 62. členom ZDavP-2, vloži predlog za naknadno predložitev davčne napovedi. V predlogu mora obrazložiti razloge za zamudo in predložiti dokaze za svoje navedbe. Za opravičljive razloge se štejejo okoliščine, ki jih davčni zavezanec ni mogel predvideti oziroma odvrniti, in preprečujejo sestavo oziroma vložitev davčne napovedi v predpisanem roku. Predlog za naknadno predložitev davčne napovedi mora davčni zavezanec vložiti v osmih dneh po prenehanju razlogov za zamudo, vendar najpozneje v treh mesecih po izteku roka za predložitev napovedi. Davčni zavezanec mora vlogi za naknadno vložitev davčne napovedi praviloma priložiti davčno napoved. V primeru, da razlogi, ki preprečujejo sestavo oziroma vložitev davčne napovedi, v času vložitve vloge še trajajo, lahko zavezanec vlogo za naknadno vložitev davčne napovedi vloži brez priložene davčne napovedi, mora pa navesti rok, v katerem bo napoved predložil. Če v tem primeru davčni organ dovoli predložitev napovedi po izteku predpisanega roka, določi rok za predložitev napovedi s sklepom. Davčni zavezanec, ki vlaga napoved po izteku predpisanega roka na podlagi 62. člena ZDavP-2, mora na napovedi v rubriki »Oznaka statusa napovedi« vpisati številko 1 (vložitev po izteku roka). 

Oznaka 2
Če je davčni zavezanec zamudil rok za vložitev davčne napovedi, pa ne izpolnjuje pogojev za predložitev napovedi po izteku predpisanega roka, oziroma je v napovedi, na podlagi katere je davčni organ že izdal odmerno odločbo, navedel neresnične, nepravilne ali nepopolne podatke, lahko na podlagi 63. člena ZDavP-2 najpozneje do vročitve odmerne odločbe oziroma do začetka davčnega inšpekcijskega nadzora oziroma do začetka postopka o prekršku oziroma kazenskega postopka vloži davčno napoved na podlagi samoprijave. Na podlagi 396. člena ZDavP-2 se davčni zavezanec, ki predloži davčno napoved na podlagi samoprijave, ne kaznuje za prekršek, če plača davek, ki je odmerjen na podlagi samoprijave. Davčni zavezanec ne more vložiti nove samoprijave glede obveznosti, v zvezi s katerimi je samoprijavo predhodno že vložil. Davčni zavezanec, ki napoved vlaga na podlagi samoprijave v skladu s 63. členom ZDavP-2, mora na napovedi v rubriki »Oznaka statusa napovedi« vpisati številko 2 (samoprijava).

Oznaka 3
Davčni zavezanec lahko v skladu s 64. členom ZDavP-2 popravi davčno napoved, ki jo je predložil davčnemu organu. Davčno napoved lahko popravi najpozneje do izdaje odmerne odločbe. Davčni zavezanec, ki popravlja že vloženo napoved preden je izdana odmerna odločba, mora na napovedi v rubriki »Oznaka statusa napovedi« vpisati številko 3 (popravljanje do izdaje odločbe). 

3. VPISOVANJE PODATKOV POD TOČKO 2 – PODATKI O ZAVEZANCU REZIDENTU

Vpišejo se osnovni identifikacijski podatki zavezanca (ime in priimek, davčna številka, naslov bivališča, elektronski naslov in telefonska številka). 

Samo rezident, ki dosega dohodek za vodenje poslovnega subjekta s šifro vrste dohodka 1109/1108 ali dohodek za opravljeno avtorsko delo v okviru delovnega razmerja s šifro vrste dohodka 1109/1106, ustrezno označi podatke o obveznem zavarovanju, kadar:
-	ni vključen v obvezno zdravstveno zavarovanje oziroma ni zavarovanec iz 15. člena ali družinski član tega zavarovanca v skladu z 20. členom Zakona o zdravstvenem varstvu in zdravstvenem zavarovanju – ZZVZZ;
-	izpolnjuje pogoje za obvezno pokojninsko in invalidsko zavarovanje na podlagi drugega pravnega razmerja po 18. členu Zakona o pokojninskem in invalidskem zavarovanju (v nadaljnjem besedilu: ZPIZ-2); zavezanec izpolnjuje pogoje za to zavarovanje, če v času prejema dohodka ni bil obvezno pokojninsko in invalidsko zavarovan s polnim delovnim oz. zavarovalnim časom po določbah 14. do 17. člena, 19. člena ZPIZ-2 ali ni bil prostovoljno vključen v obvezno zavarovanje po 25. členu ZPIZ-2 in ni bil uživalec pokojnine; zavezanec izpolnjuje pogoje za zavarovanje po 18. členu ZPIZ-2 tudi, če ob izplačilu niso izpolnjeni pogoji za obvezno zavarovanje na tej podlagi, so pa bili izpolnjeni v obdobju, ko je zavarovanec opravljal delo v okviru drugega pravnega razmerja, na katerega se nanaša napovedan dohodek;
· zanj velja zakonodaja na področju socialnega zavarovanja druge članice EU; v tem primeru zavezanec napovedi priloži obrazec A1 Potrdilo o predpisih o socialni varnosti, ki se uporabljajo za imetnika, ali drugo ustrezno dokazilo pristojnega organa države članice EU, iz katerega izhaja, da se za zavezanca uporabljajo predpisi o socialni varnosti te države. Seznam pristojnih organov držav članic EU je objavljen na: 
http://ec.europa.eu/social/main.jsp?catId=815&langId=en.

4. VPISOVANJE PODATKOV POD TOČKO 3 – OZNAČITEV OBDOBJA, ZA KATERO SE VLAGA NAPOVED ZA ODMERO AKONTACIJE DOHODNINE

Davčni zavezanec rezident mora napoved za odmero akontacije dohodnine od dohodka iz delovnega razmerja in pokojnine vložiti do 15. dne v mesecu za pretekli mesec pri davčnem organu. Pri tem označi točko b) ter navede mesec, za katerega vlaga napoved (npr. oktober do oktober). 

Davčni zavezanec rezident, ki začne prejemati redni mesečni dohodek iz delovnega razmerja ali pokojnino sredi leta, vloži pri davčnem organu napoved za odmero akontacije dohodnine v 15 dneh od dneva, ko je v davčnem letu prvič prejel dohodek iz delovnega razmerja ali pokojnino. Pri tem označi točko b) in navede obdobje prejemanja dohodka v davčnem letu (npr. od aprila do decembra).

Davčni zavezanec rezident mora za redni mesečni dohodek, prejet iz delovnega razmerja ali pokojnino, vložiti pri davčnem organu napoved za odmero akontacije dohodnine v 15 dneh od dneva, ko je v davčnem letu prvič prejel dohodke iz delovnega razmerja ali pokojnino. Pri tem označi točko a) in navede leto, za katero vlaga napoved. Taka napoved velja za celo davčno leto, razen kadar se dohodki zavezanca povečajo za več kot 10 odstotkov ali ko se za več kot 10 odstotkov spremenijo drugi pogoji, ki vplivajo na višino akontacije dohodka iz delovnega razmerja ali pokojnine. Davčni zavezanec rezident mora ponovno vložiti napoved v 15 dneh od dneva, ko je prejel spremenjeno višino rednega mesečnega dohodka iz delovnega razmerja ali pokojnine ali ko se spremenijo drugi pogoji, ki vplivajo na višino akontacije dohodnine od dohodka iz delovnega razmerja ali pokojnine, če ta sprememba znaša več kot 10 %. Pri tem označi točko c), obdobje, zaradi katerega se ponovno vlaga napoved, ter označi razlog za ponovno vložitev napovedi. 

5. VPISOVANJE PODATKOV POD TOČKO 4 – PODATKI O IZPLAČEVALCU DOHODKA

Podatki o posameznem izplačevalcu se vpisujejo v stolpce.

V vrstico »Ime in priimek oziroma naziv firme« se vpiše ime in priimek, ime oziroma firma izplačevalca.

V vrstico »Naslov oziroma sedež (naselje, ulica, hišna številka, pošta)« se vpiše naslov ali sedež izplačevalca (naselje, ulica, hišna številka, pošta).

V vrstico »Država« se vpiše država, v kateri ima naslov oziroma sedež izplačevalec dohodka. 

V vrstico »Davčna ali identifikacijska številka« se vpiše davčna številka izplačevalca, dodeljena v Republiki Sloveniji. Če izplačevalcu ni dodeljena davčna številka po ZDavP-2 in po Zakonu o finančni upravi - ZFU, se navede številka, ki se uporablja za davčne namene v državi rezidentstva izplačevalca dohodka (davčna številka ali druga identifikacijska številka). Podatek o tej številki ni obvezen. Izplačevalec dohodka je delodajalec ali druga oseba, ki izplačuje dohodke, vezane na sedanjo ali preteklo zaposlitev.

Zavezanec v vrstici »Glavni delodajalec« obkroži »DA«, če je delodajalec glavni delodajalec, pri katerem zavezanec dosega pretežni del dohodka iz delovnega razmerja ali pokojnine, oziroma »NE«, če delodajalec ni delodajalec, pri katerem zavezanec dosega pretežni del dohodka iz delovnega razmerja ali pokojnine. 

Zavezanec v vrstici »Akontacija se odmeri, tudi če ne presega 20 EUR« obkroži »DA«, če želi, da se mu akontacije dohodnine od dohodka iz delovnega razmerja, doseženega pri delodajalcu, ki ni glavni delodajalec, odmeri, tudi če ta ne presega 20 EUR. 

6. VPISOVANJE PODATKOV POD TOČKO 5 – PODATKI O DOHODKU IZ DELOVNEGA RAZMERJA IN PODATKI O POKOJNINI 

Podatki o posamezni vrsti dohodka, doseženega pri posameznem izplačevalcu, se vpisujejo v stolpce. Pri tem se v prvi vrstici označi zaporedna številka izplačevalca iz tabele pod točko 4 obrazca. Če sta dosežena dva ali več dohodkov pri istem izplačevalcu, se zaporedna številka istega izplačevalca večkrat ponovi. 

V vrstico »Datum prejema dohodka« se vpiše datum prejema dohodka (dd.mm.LLLL).  Dohodek je prejet, ko je izplačan rezidentu ali mu je kako drugače dan na razpolago. 

V vrstico »Izplačilo za mesec (mm.LLLL)« se vpišeta mesec in leto, za katerega je davčni zavezanec rezident prejel napovedani dohodek iz delovnega razmerja oziroma pokojnino. 

V vrstico »Izplačilo za obdobje (od mm.LLLL do mm.LLLL)« se vpiše oznaka obdobja, na katerega se nanaša izplačilo šifre vrste dohodka 1101/1098, ki se nanaša npr. na letni poračun plač. Če se dosežen dohodek ne nanaša na izplačilo za več mesecev skupaj, se te vrstice ne izpolnjuje.

V vrstico »Vrsta dohodka« se vpiše vrsto dohodka iz delovnega razmerja in pokojnine tako, da vpiše ustrezno šifro, in sicer:
1101/1001	Plača, nadomestilo plače 
1101/1098	Izplačilo plač za daljše časovno obdobje (npr. letni poračun plač) 
1101/1127	Dohodek pomorščaka iz delovnega razmerja, zaposlenega pri tujem delodajalcu
1101/1151	Del plače za poslovno uspešnost po zakonu, ki ureja delovno razmerje, ali vsebinsko primerljiv dohodek iz tujine, izplačan enkrat v koledarskem letu vsem upravičenim delavcem hkrati, in sicer v znesku, ki presega 70 % povprečne mesečne plače zaposlenih v Sloveniji, če: 
		- imajo vsi delavci pri delodajalcu pravico do izplačila dela plače za poslovno uspešnost in so pravica do izplačila dela plače za poslovno uspešnost ter merila za njegovo izplačilo določeni v splošnem aktu delodajalca, s katerim so delavci vnaprej seznanjeni, ali
		- če je s kolektivno pogodbo dogovorjena možnost izplačila dela plače za poslovno uspešnost po merilih, dogovorjenih v tej kolektivni pogodbi ali dogovorjenih na način ali na podlagi te kolektivne pogodbe
1102	Bonitete; dohodki v obliki bonitete, ki jo je rezidentu ali družinskemu članu rezidenta zagotovil delodajalec
1102/1127	Boniteta pomorščaka iz delovnega razmerja, zaposlenega pri tujem delodajalcu
1103/1090	Regres za letni dopust 
1103/1127	Regres pomorščaka iz delovnega razmerja, zaposlenega pri tujem delodajalcu
1104		Jubilejne nagrade, odpravnine ob upokojitvi in solidarnostne pomoči 
1105	Premije za prostovoljno dodatno pokojninsko in invalidsko zavarovanje
1106	Pokojnine iz naslova obveznega pokojninskega in invalidskega zavarovanja ter poklicne pokojnine
1107	Nadomestila iz obveznega pokojninskega in invalidskega zavarovanja
1108	Nadomestila in drugi dohodki iz obveznega socialnega zavarovanja
1109/1106	Dohodek, prejet za opravljeno avtorsko delo v okviru delovnega razmerja
1109/1108	Dohodek, prejet za vodenje poslovnega subjekta
1109/1112	Renta iz prostovoljnega dodatnega pokojninskega zavarovanja
1110	Dohodek za vodenje družbe (zavarovalna podlaga 040); podatke o vseh prejemkih iz naslova vodenja družbe, tudi morebitnih prejemkih v naravi (bonitete) in prejetih povračil stroškov nad neobdavčenim zneskom. 

V vrstico »Dohodek (v EUR)« se vpiše bruto dohodek, zaokrožen na dve decimalni mesti. Tudi, če se napoved vlaga za davčno leto ali za obdobje, daljše od enega meseca, se vpiše dohodek, prejet za eno obračunsko obdobje (npr. vpiše se znesek mesečne pokojnine in ne znesek letne pokojnine). Če zavezanec prejema dohodek iz delovnega razmerja s tujim delodajalcem za delo v tujini in poleg tega prejema tudi povračila stroškov prehrane med delom ter stroške prevoza na delo in iz dela, mora tovrstna povračila všteti v dohodek.

V vrstico »Število izplačanih pokojnin v letu« se vpiše število izplačanih dohodkov iz naslova pokojnine v koledarskem letu. Običajno se v koledarskem letu prejme 12 mesečnih pokojnin in v tem primeru se v vrstico vpiše številka 12. Davčni zavezanci rezidenti, ki prejemajo tuje pokojnino lahko prejmejo v koledarskem letu 13. oz. 14. izplačil, zato se v tem primeru v navedeno vrstico vpiše število prejetih izplačil dohodkov iz naslova pokojnine, npr. 13. oz. 14.

V vrstico »Obvezni prispevki za socialno varnost« se vpiše znesek plačanih obveznih prispevkov za socialno varnost v eurih, zaokrožen na dve decimalni mesti. Če zavezanec obvezne prispevke za socialno varnost plačuje v tujini, vpiše znesek tistih prispevkov, ki so primerljivi z obveznimi prispevki za socialno varnost v Republiki Sloveniji.

Pri dohodku iz dela plače za poslovno uspešnost, ki se všteva v davčno osnovo, z oznako vrste dohodka 1101/1151 se vpiše sorazmerni del obveznih prispevkov za socialno varnost, ki jih mora na podlagi posebnih predpisov plačevati delojemalec, glede na delež dohodka, ki presega 70 % povprečne mesečne plače zaposlenih v Sloveniji in se všteva v davčno osnovo. 

Zavezanec, ki prejema dohodek iz delovnega razmerja s tujim delodajalcem za delo v tujini, v vrstico »Stroški prehrane in prevoza (v EUR)« vpiše skupni znesek dohodka v višini stroškov prehrane med delom in stroškov prevoza na delo in z dela, ki se ne všteva v davčno osnovo od dohodka iz delovnega razmerja s tujim delodajalcem za delo v tujini, glede na dejansko prisotnost na delovnem mestu v tujini. Navedeni izvzem dohodka v višini stroškov iz davčne osnove je mogoče uveljavljati le pri dohodku iz delovnega razmerja, priznajo pa se pod pogoji in do višine, ki je določena z Uredbo o davčni obravnavi povračil stroškov in drugih dohodkov iz delovnega razmerja, pri čemer se stroški prehrane med delom priznajo do višine, povečane za 80 %, glede na višino, ki jo določi vlada. Zavezanec je dolžan v zvezi z uveljavljanjem izvzema zgoraj navedenega dohodka v višini stroškov iz davčne osnove v zvezi z delom v tujini davčnemu organu dokazati, da so mu ti stroški dejansko nastali z dnevno prisotnost na delovnem mestu. 

Davčni zavezanec, ki vlaga napoved za odmero akontacije dohodnine od pokojnine, te vrstice ne izpolnjuje.

V vrstico »Država opravljanja zaposlitve« se vpiše država, v kateri se delo opravlja. Če se delo opravlja v dveh ali več državah, se navedejo vse države, kjer se delo opravlja. Davčni zavezanec, rezident, ki vlaga napoved za prejeto pokojnino ali pokojninsko rento, te vrstice ne izpolnjuje. Prav tako te vrstice ne izpolnjuje davčni zavezanec, rezident, ki opravlja delo na trgovski ladji dolge plovbe.

V vrstico »Država/Mednarodna organizacija, izplačevalka dohodka« se vpiše državo oziroma ime mednarodne organizacije, ki je izplačala  posamezno vrsto doseženega dohodka.

V razdelku »V skladu z mednarodno pogodbo o izogibanju dvojnega obdavčenja dohodka uveljavljam« rezident uveljavlja:

a. odbitek tujega davka (v EUR). Pri tem se vpiše znesek tujega davka v eurih, zaokrožen na dve decimalni mesti. Znesek tujega davka v tuji valuti se preračuna v eure po tečaju, ki ga objavlja Banka Slovenije in velja na dan pridobitve dohodka. Na ta način se uveljavlja odbitek tujega davka v skladu z mednarodno pogodbo o izogibanju dvojnega obdavčevanja dohodka. 

b. oprostitev plačila dohodnine; na način, da označi »DA«, če uveljavlja oprostitev plačila akontacije dohodnine od dohodka, ki v skladu z mednarodno pogodbo o izogibanju dvojnega obdavčevanja dohodka, ni obdavčen v Republiki Sloveniji.

Seznam veljavnih mednarodnih pogodb o izogibanju dvojnega obdavčenja dohodka in premoženja je objavljen na spletni strani Finančne uprave Republike Slovenije na naslovu: 
http://www.fu.gov.si/davki_in_druge_dajatve/podrocja/mednarodno_obdavcenje/.

V vrstici »Odbitek tujega davka po ZDoh-2 (v EUR)« se vpiše znesek tujega davka v eurih, zaokrožen na dve decimalni mesti. Znesek tujega davka v tuji valuti se preračuna v eure po tečaju, ki ga objavlja Banka Slovenije in velja na dan pridobitve dohodka. Na ta način se v primerih, ko ni mednarodne pogodbe o izogibanju dvojnega obdavčevanja dohodka, uveljavlja odbitek tujega davka v skladu z Zakonom o dohodnini (v nadaljnjem besedilu: ZDoh-2), t.j. odprava dvojnega obdavčenja dohodkov po poglavju IX. 

Ne glede na možnost uveljavljanja odbitka tujega davka ali oprostitve v napovedi za odmero akontacije dohodnine od dohodkov iz delovnega razmerja oziroma od pokojnine na podlagi izjave o davčni obveznosti izven Slovenije, se davčnemu zavezancu prizna odbitek tujega davka pri izračunu in poračunu dohodnine na letni ravni samo, če davčni zavezanec uveljavlja odbitek davka, plačanega v tujini, tudi v ugovoru zoper informativni izračun dohodnine oziroma v napovedi za odmero dohodnine. Enako velja tudi za uveljavljanje oprostitve, razen, če je davčni zavezanec uveljavljal oprostitev v napovedi za odmero akontacije dohodnine od dohodkov iz delovnega razmerja oziroma od pokojnine in je davčni organ priznal oprostitev že v odločbi, izdani na podlagi te napovedi

V vrstici »Dohodek se bo izplačeval za« zavezanec označi, ali bo dohodek prejemal določen čas ali nedoločen čas. V primeru, da bo dohodek prejemal določen čas, označi mesec, do vključno katerega se bo dohodek prejemal (mm.LLLL). 

V vrstico »Dan izplačila v mesecu (dd)« se vpiše pogodbeno določena dinamika doseganja dohodka oziroma dan izplačila v mesecu npr. 1. v mesecu, 5. v mesecu, 15. dan v mesecu, …. Če gre za enkratno izplačilo, se te vrstice ne izpolnjuje.

7.	VPISOVANJE PODATKOV POD TOČKO 6 – UVELJAVLJANJE OLAJŠAV PRI ODMERI AKONTACIJE DOHODNINE OD DOHODKOV IZ DELOVNEGA RAZMERJA IN POKOJNINE

Davčni zavezanec rezident se opredeli glede uveljavljanja olajšav, ki se upoštevajo pri odmeri akontacije dohodnine od dohodkov iz delovnega razmerja oziroma pokojnine tako, da označi:
· namesto povečane splošne olajšave uveljavljam osnovno splošno olajšavo; to pomeni, če zavezanec ne želi, da se mu pri izračunu akontacije dohodnine od dohodka iz delovnega razmerja, doseženega pri delodajalcu, pri katerem zavezanec dosega pretežni del dohodka iz delovnega razmerja, upošteva olajšava iz drugega oziroma tretjega odstavka 111. člena ZDoh-2, mora to označiti. V tem primeru se upošteva znesek splošne olajšave iz prvega odstavka 111. člena ZDoh-2;
· osebno olajšavo za zavezanca, invalida s 100 % telesno okvaro; to je osebna olajšava iz prvega odstavka 112. člena ZDoh-2. Rezidentu, invalidu s 100 % telesno okvaro, se prizna zmanjšanje letne davčne osnove, če mu je bila priznana pravica do tuje nege in pomoči, na podlagi odločbe Zavoda za pokojninsko in invalidsko zavarovanje Slovenije, centra za socialno delo ali upravnega organa, pristojnega za varstvo borcev in vojaških invalidov;
· posebna olajšava za vzdrževane družinske člane po 114. členu ZDoh-2; za vzdrževanega družinskega člana velja: 
Oznaka A1 – Otrok do 18. leta starosti. 
Oznaka A2 – Otrok od 18. do 26. leta starosti, če neprekinjeno ali s prekinitvijo do enega leta nadaljuje šolanje na srednji, višji ali visoki stopnji in ni zaposlen ter ne opravljanja dejavnosti in nima lastnih dohodkov za preživljanje ali so ti manjši od višine posebne olajšave za vzdrževane družinske člane iz 3. točke prvega odstavka 114. člena ZDoh-2 (posebna olajšava za vsakega drugega vzdrževanega družinskega člana). Za lastne dohodke se štejejo vsi dohodki po ZDoh-2 razen družinske pokojnine, štipendije, dohodke za začasno ali občasno delo na podlagi napotnice pooblaščene organizacije ali Zavoda RS za zaposlovanje, ki opravlja posredovanje dela dijakom in študentom, štipendije in dohodki, ki so oproščeni plačila dohodnine po 22. in 29. členu ZDoh-2. 
Oznaka A3 – Otrok, ki izpolnjuje pogoje pod oznako A2 in je starejši od 26 let, če se vpiše na študij do 26. leta starosti, in to največ za šest let od dneva vpisa na dodiplomski študij in največ za štiri leta od dneva vpisa na podiplomski študij. 
Oznaka A4 – Otrok, starejši od 18 let, ki se ne izobražuje in je za delo sposoben, če je prijavljen pri službi za zaposlovanje in živi s starši oziroma posvojitelji v skupnem gospodinjstvu, kadar nima lastnih dohodkov za preživljanje oziroma so ti manjši od višine posebne olajšave za vzdrževane družinske člane iz 3. točke prvega odstavka 114. člena ZDoh-2 (posebna olajšava za vsakega drugega vzdrževanega družinskega člana). 
Oznaka A5 – Otrok, ki potrebuje posebno nego in varstvo in ima pravico do dodatka za nego otroka v skladu z zakonom o starševskem varstvu in družinskih prejemkih ali pravico do dodatka za pomoč in postrežbo v skladu z zakonom o pokojninskem in invalidskem zavarovanju. Olajšava se ne prizna zavezancu, čigar otrok je zaradi zdravljenja, usposabljanja, vzgoje ali šolanja v zavodu, v katerem ima celodnevno brezplačno oskrbo, ali v rejništvu, razen če dokaže, da tudi v tem času materialno skrbi za otroka. Tedaj se olajšava prizna za dobo, za katero center za socialno delo v skladu z zakonom, ki ureja starševsko varstvo in družinske prejemke, prizna pravico do dodatka za nego otroka. 

Oznaka B – Otrok, ki je v skladu s predpisi o družbenem varstvu duševno in telesno prizadetih oseb, nezmožen za delo, ne glede na starost. 

Za otroka pod oznako A in B velja:
– lastni otrok, posvojenec, pastorek oziroma otrok zunajzakonskega partnerja;
– vnuk, če ima zavezanec pravico do posebne olajšave za enega od njegovih staršev ali če vnuk nima staršev ali če zavezanec skrbi zanj na podlagi sodbe sodišča;
– druga oseba, če zavezanec skrbi zanj na podlagi sodbe sodišča. 

Oznaka C – Zakonec, ki ni zaposlen in ne opravlja dejavnosti, če nima lastnih sredstev za preživljanje oziroma so ta manjša od višine posebne olajšave za vzdrževane družinske člane iz 3. točke prvega odstavka 114. člena ZDoh-2 (posebna olajšava za vsakega drugega vzdrževanega družinskega člana), in razvezani zakonec zavezanca, če mu je s sodbo oziroma dogovorom, sklenjenim po predpisih o zakonski zvezi in družinskih razmerjih, priznana pravica do preživnine, ki jo plačuje zavezanec. Za zakonca velja oseba, ki živi z zavezancem v zakonski zvezi. Za zakonca velja tudi zunajzakonski partner, če živi z zavezancem najmanj eno leto v življenjski skupnosti, ki je po predpisih o zakonski zvezi in družinskih razmerjih v pravnih posledicah izenačena z zakonsko zvezo. 

Oznaka D – Starši oziroma posvojitelji zavezanca, če nimajo lastnih dohodkov za preživljanje oziroma so ta manjša od višine posebne olajšave za vzdrževane družinske člane iz 3. točke prvega odstavka 114. člena ZDoh-2 (posebna olajšava za vsakega drugega vzdrževanega družinskega člana) in živijo z zavezancem v skupnem gospodinjstvu ali so v institucionalnem varstvu v socialnovarstvenem zavodu in zavezanec krije stroške teh storitev, pod enakimi pogoji tudi starši oziroma posvojitelji zavezančevega zakonca, če zakonec ni zavezanec za dohodnino. 

Oznaka E – Za vzdrževanega družinskega člana zavezanca, katerega pretežni del dohodka je iz osnovne kmetijske in osnovne gozdarske dejavnosti, se šteje tudi član gospodinjstva, ki sodeluje pri doseganju dohodka iz osnovne kmetijske in osnovne gozdarske dejavnosti, če nima lastnih dohodkov za preživljanje oziroma so ta manjša manjši od višine posebne olajšave za vzdrževane družinske člane iz 3. točke prvega odstavka 114. člena ZDoh-2 (posebna olajšava za vsakega drugega vzdrževanega družinskega člana) in pod pogojem, da njegov otrok, zakonec, starši ali posvojitelji zanj ne uveljavljajo posebne olajšave za vzdrževanega družinskega člana. Tedaj kot vzdrževani družinski član zavezanca velja tudi otrok člana kmečkega gospodinjstva. 

OPOZORILO: Za vzdrževanega družinskega člana velja oseba, ki ima v RS prijavljeno prebivališče ali pa je državljan RS oziroma države članice EU ali rezident države, s katero ima RS sklenjeno mednarodno pogodbo o izogibanju dvojnega obdavčevanja dohodka, ki omogoča izmenjavo informacij zaradi izvajanja domače zakonodaje.

Zneski višine ojalšav za posamezno koledarsko leto so objavljeni na spletnih straneh Finančne uprave Republike Slovenije pod razdelkom Lestvice za odmero dohodnine in olajšave na naslovu: 
http://www.fu.gov.si/davki_in_druge_dajatve/podrocja/dohodnina/letna_odmera_dohodnine/.

Stolpec 1 – Vpišete ime in priimek vzdrževanega družinskega člana. 
Stolpec 2 – Vpišete davčno številko vzdrževanega družinskega člana. Če vzdrževani družinski član nima davčne številke in ni vpisan v davčni register, morate zanj vložiti prijavo za vpis vzdrževanih družinskih članov v davčni register. Prijavo vložite na obrazcu »DR-02 VDČ – Prijava za vpis vzdrževanih družinskih članov v davčni register«. 
Stolpec 3 – Vpišete letnico rojstva vzdrževanega družinskega člana. 
Stolpec 4 – Vpišete ustrezno oznako sorodstvenega razmerja vzdrževanega družinskega člana iz legende, navedene pod to tabelo, oziroma oznako iz prejšnjega pojasnila, kdo velja za družinskega člana.

8.	VPISOVANJE PODATKOV POD TOČKO 7 – PRILOGE

Davčni zavezanec predloži ustrezna dokazila, s katerimi dokazuje podatke o dohodku iz delovnega razmerja oziroma o pokojnini (pogodba o zaposlitvi, obračun plače, akt o odmeri pokojnine in podobno).

Če se dohodek iz delovnega razmerja ali pokojnine dosega pri več kot treh izplačevalcih oz. če se dosega več kot tri različne vrste dohodkov pri istem oziroma pri treh različnih izplačevalcih, se iztiska dodatna napoved in se jo ustrezno označi kot sestavni del napovedi, na katerem so navedeni podatki o zavezancu in izplačevalcih.

